****

**Fundargerð – 527. stjórnarfundur Kölku**

Fundur í stjórn Kölku sorpeyðingarstöðvar sf. var haldinn þriðjudaginn 17. ágúst 2021, kl. 16:30. Fundurinn var haldinn í fundarsal Kölku.

Mættir: Önundur Jónasson sem stýrði fundi, Ásrún Kristinsdóttir, Inga Rut Hlöðversdóttir, Laufey Erlendsdóttir, Páll Orri Pálsson sem ritaði fundargerð og Steinþór Þórðarson.

Dagskrá:

1. Skýrsla framkvæmdastjóra.
2. Fyrirhugað kynningarátak í haust.
3. Gamla stöð – Nýting á aðstöðu til endurvinnslu múrbrots.
4. Skipulagsbreytingar og starfsmannamál.
5. Áætlun 2022.
6. Önnur mál.
7. **Skýrsla framkvæmdastjóra:**
8. Öryggismál: Öryggisatvik hafa verið fátíð í sumar.
9. Afköst brennslu hafa verið í meðallagi yfir sumarmánuðina. Ekki hefur þurft að draga úr afköstum vegna efnisskorts.
10. Undirbúningur vegna grenndarstöðva er kominn á lokastig. Kölku bárust síðustu staðsetningarnar frá sveitarfélögum föstudaginn 13. Terra er að ljúka merkingum gáma og hægt verður að byrja að dreifa þeim fljótlega.
11. Framkvæmdir í Helguvík – mis mikill gangur er í verkinu en verktakar eru með marga bolta á lofti. Stefnt er að verklokum fyrir 1. október nk.
12. Stýrihópur vegna nýrrar sorporkustöðvar með þátttöku sorpsamlaganna á SV horninu hefur verið að störfum í sumar. Verkefni sem m.a. felur í sér fýsileikakönnun er komið á góðan rekspöl og stefnt að verklokum í nóvember.
13. Stefnt er að því að stöðva brennslu í Kölku þann 12. september, vegna viðhalds. Vonast er til að hægt verði að ljúka viðhaldsverkefnum innan viku.
14. Innleiðing vigtarkerfis - stórir áfangar hafa náðst í sumar og stutt í að öllum aðlögunum kerfisins verði lokið.
15. **Fyrirhugað kynningarátak**

Í sumar hefur verið unnið að undirbúningi kynningarátaks með það að markmiði að bæta flokkun úrgangs á heimilum. Vegna sumarleyfa hafa nauðsynleg samskipti vegna þessa verið skrykkjótt en unnið er að því að taka upp þráðinn. Framkvæmdastjóri lagði til að **2.5** milljónir króna verði eyrnamerktar þessu verkefni út árið skv. fjárhagsáætlun 2021 og gert ráð fyrir góðri fjárveitingu til kynningarmála á næsta ári. Stjórn samþykkti tillöguna samhljóða.

1. **Endurvinnsla múrbrots í gömlu stöð**

Framkvæmdastjóri kynnti hugmyndir sem hafa verið til skoðunar um að nýta plön á athafnasvæði gömlu stöðvarinnar við Hafnaveg til endurvinnslu á grófum byggingarúrgangi sem berst til Kölku. Framkvæmdastjóra falið að ganga til viðræðna um mögulegt samstarf.

1. **Skipulagsbreytingar.**

Framkvæmdastjóri kynnti fyrirhugaðar breytingar á innra skipulagi Kölku. Breytingarnar beinast fyrst og fremst að því að auka þátttöku starfsfólks í stefnumótun og umbótaverkefnum. Auk þess er stefnt að því að auka fjölbreytni starfa.

1. **Önnur mál:** Engin önnur mál.

Fleira var ekki tekið fyrir á fundinum og honum slitið kl. 18:20.

Næsti fundur er áætlaður þriðjudaginn 14. september 2021.

Fundargerð samþykkt með undirskriftum.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Önundur Jónasson Ásrún Kristinsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laufey Erlendsdóttir                                            Páll Orri Pálsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inga Rut Hlöðversdóttir Steinþór Þórðarson